Pekka Uitus

Pekka Juhani Uitus (18. lokakuuta 1944 Tampere – 1. heinäkuuta 2004) oli suomalainen jääkiekkoilija.Urheilumme Kasvot Osa 3, Uitus, Pekka Juhani, sivu 491, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Hän pelasi SM-sarjassa vuosina 1962–1974 ja voitti yhden Suomen-mestaruuden.Jääkiekkokirja 2006–2007, s. 324

Uitus edusti SM-sarjaurallaan Tampereen Pallo-Veikkoja ja Tampereen Koo-Vee:ta vuodesta 1966. Hän pelasi SM-sarjassa yhteensä 197 ottelua, joissa hänen tehopisteensä olivat 61 + 40 = 101 ja jäähymääränsä 88 minuuttia. Hän voitti Suomen-mestaruuden Koo-Vee:n joukkueessa vuonna 1968.

Pelaajauransa jälkeen Uitus toimi SM-liigassa KooVeen apuvalmentajana kaudella 1975–1976 ja päävalmentajana 
kaudella 1979–1980. Uitus kuului KooVeen kiekkojaostoon ja TP-V:n johtokuntaan. Hän voitti piirimestaruuksia jääkiekossa, jalkapallossa ja pöytätenniksessä. Hän harrasti myös tennistä ja keilailua. Uitus työskenteli kirjurina.

Uitus kuoli vuonna 2004. Hänet on haudattu Tampereella Kalevankankaan hautausmaalle.

 Lähteet 


 Viitteet 

Luokka:Suomalaiset jääkiekkoilijat
Luokka:Suomalaiset jääkiekkovalmentajat
Luokka:Vuonna 1944 syntyneet
Luokka:Vuonna 2004 kuolleet